b'\n_START_ARTICLE_\nWorld Cup i ishockey\n_START_PARAGRAPH_\nWorld Cup i ishockey, eller World Cup of Hockey, ble tidligere kalt Canada Cup, og er en ishockeyturnering med Canada, USA og de beste europeiske ishockeylandslagene. World Cup spilles p\xc3\xa5 sensommeren/tidlig om h\xc3\xb8sten, i forkant av at de nasjonale ligaene starter. Dette gj\xc3\xb8r at alle de beste spillerne kan delta. Turneringen f\xc3\xb8lger den Nordamerikanske NHL-regelboka (i motsetning til Verdensmesterskapet og OL-turneringene som bruker den internasjonale IIHF-regelboka) og kampene spilles p\xc3\xa5 baner med amerikansk st\xc3\xb8rrelse og m\xc3\xa5l. Hittil har derfor alle kamper i World Cup blitt spilt i Nord-Amerika._NEWLINE_Turneringen ble spilt f\xc3\xb8rste gang i 1976 og deretter i 1981, 1984, 1987 og 1991. Disse turneringene het Canada Cup. Fra 1996 ble turneringen spilt under navnet World Cup og ble samtidig utvidet fra seks til \xc3\xa5tte lag. Disse blir delt inn i to avdelinger, en nordamerikansk (NA) og en europeisk (E). I den nordamerikanske spiller Canada, USA, Russland og Slovakia. I den europeiske avdelingen spiller Sverige, Finland, Tsjekkia og Tyskland.'